Carmen Yulín Cruz
Carmen Yulín Cruz Res apud Vicidata repertae: Nativitas: 25 Februarii 1963; Urbs Sancti Ioannis de Portu Divite Patria: Portus Dives Carmen Yulín Cruz Soto (in urbe Sancti Ioannis de Portu Divite nata die 25 Februarii 1963) est politica insulae Portus Divitis. In urbe nativa educata, alumna est universitatum Bostoniensis et Carnegie Mellon in civitatibus continentalibus. Apud Westinghouse Electric aliasque societates commerciales rector operariorum fuit. Anno 1992 in insulam redita iuxta politicam Silam Mariam Calderón consiliaria facta est, quae praefecta urbis S. Ioannis ab anno 1997 atque gubernatrix omnis insulae ab 2001 meruerit. Carmen Yulín Cruz ab anno 2009 usque in 2013 legata fuit camerae legatorum Portoricensi. Die 6 Novembris 2012 ipsa praefecta urbis S. Ioannis electa est, quod officium die 14 Ianuarii insequentis anni suscepit.